Konsistooriumi aprillikuu täiskogu istungil vabastati Rein Schihalejev EELK XXVI Kirikukogu liikme kohustustest alates 4. istungjärgust (29. aprill). Kirikukogu liikmeks kinnitati õpetaja Ants Tooming ja Kirikukogu liikme asemikuks õpetaja Markus Haamer.  Seoses Mart Salumäe lahkumisega Diakooniakeskuse juhataja ametikohalt määrati selle ametikoha kohusetäitjaks 1. aprillist Airi Võsandi.  Vastavalt isiklikule avaldusele vabastatakse 1. juulist Kalle Kasemaa Võnnu koguduse teenimisest ja arvatakse EELK vaimulike reservi.  Viljandi praostkonna praostiks kinnitati õpetaja Jaan Tammsalu ja abipraosti kohusetäitjaks määrati õpetaja Rein Schihalejev.  Palamuse Püha Bartholomeuse kogudusele anti luba müüa elumaja aadressil Palamuse, Kalmistu 18 hinnaga  30 000 krooni.  Kinnitati koguduse ja praostkonna sõnaliste aruannete küsimustikud (Loetav EELK koduleheküljel intranetis.) ja EELK keskasutuste teine lisaeelarve.  * * *  Peapiiskop Jaan Kiiviti otsusega on pikendatud õpetaja Tõnis Nõmmiku ametisoleku aega 30. aprillini 2004.  Õpetaja Mart Salumäele on antud õpetaja õigused alates 11. aprillist. Peapiiskopi otsuse aluseks on Usuteaduse Instituudi rektori käskkiri 31. märtsist.  EK